**MUNICIPIUL SATU MARE**

**Aparatul de specialitate al Primarului**

**Serviciul Patrimoniu, Concesionări, Închirieri**

**Nr. 72479/12.12.2023**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre privind darea în folosință gratuită a unei părți din imobilul situat în municipiul Satu Mare, str. Mihai Viteazul nr. 19, către Asociația Nevăzătorilor din România - Filiala județeană Satu Mare

Prin adresa cu nr. 22/23.02.2023, înregistrată la Primăria municipiului Satu Mare sub nr. 12452/23.02.2023, Agenția Nevăzătorilor din România-Filiala Județeană Satu Mare, solicită prelungirea dreptului de folosință gratuită a imobilului situat în municipiul Satu Mare, str. Mihai Viteazu nr.19, motivat de faptul că perioada pentru care s-a acordat folosința gratuită în baza H.C.L. nr. 20 din 25.01.2018, a expirat la finele lunii ianuarie.

Imobilul face parte din domeniul public al Municipiului Satu Mare respectiv figurează la poziția nr. 28 din Anexa nr. 2 la H.G. nr. 967/2002 care atestă domeniul public al Municipiului Satu Mare. Cu toate că în actul normativ anterior menționat adresa imobilului este Muhai Viteazul nr. 21 în realitate Biroul de Ajutor Social a funcționat la adresa Mihai Viteazu nr. 19.

Asociația Nevăzătorilor din România este persoană juridică de drept privat, fără scop patrimonial, recunoscută ca fiind de utilitate publică conform H.G. nr. 1033/03.09.2008, Filiala Satu Mare având ca principală activitate asistența și sprijinirea persoanelor cu deficiențe de vedere din municipiul și județul Satu Mare pentru a putea beneficia de toate facilitățile conform legii, precum și organizarea de activități social culturale.

În situația de față, pentru a veni în sprijinul bunei desfășurări a activității Asociaței mai sus amintite, necesară și importantă la nivel local, se impune darea în folosință gratuită a imobilului situat în municipiul Satu Mare, str. Mihai Viteazu nr.19 cu destinația de sediu conform Anexei care face parte integrantă din prezentul proiect de hotărare.

Luând în considerare cele de mai sus şi ţinând cont de prevederile art.129 alin. (2) lit. c) din OUG nr. 57/2019 privind Codul administrativ,cu modificările și completările ulterioare, potrivit căruia Consiliul local are atribuţii în administrarea domeniului privat al municipiului, înaintăm prezentul proiect de hotărâre consiliului local cu propunere de aprobare

**Şef Serviciu**

**Faur Mihaela**

Faur Mihaela/2 ex